Nyeste Skilderie af Kiøbenhavn, 1807-10-07
J Frederik den Førstes Tid maatte hver Kjøbstæd bemande et Krigskib med et bestemt Antal Soldater. Kjøbenhavn maatte levere 80 Mand, og de øvrige i samme Forhold, hver Bisp var det paalagt at besørge et Skib udrustet. For det meste anførte Kongerne selv deres Flaade. Hvo erindrer ikke den tappre Christian den Fjerde i Fægtningen paa Colberg Heide? Som syv og tredsindstyve Aars Olding drog han selv ud mod Fienden, da det gjeldte om Dannemarks Frelse. Denne Konge tog sig især med Jver af Flaaden. Han besøgte jevnligen Holmen, og havde paa Enden af sin Stok anbragt et Redskab, hvormed han i Øieblikket kunde undersøge Tømmerets Beskaffenhed. J Christian den Femtes Tid var vor Orlogsflaade allerede i en meget god Forfatning. Under det berømte Slag i Kjøgebugt bestod den af 32 Skibe, hvoriblandt 19, som i det høieste førte 90 Canoner og i det mindste 40 Canoner, foruden 6 Fregatter, hvoraf den mindste kun førte 10 Canoner. Christian den Sjette, som følte hvor vigtig Flaaden er for et Rige som Dannemark, byggede troligen paa den nu aldeles forfaldne Grund, hans Fædre havde lagt. Lykkeligviis besad han i Grev Danneskjold Samsøe en Mand, som kunde hielpe ham at opnaae dette store Maal. Danneskjold gav forslag til Dokkens Indretning, og fuldførte Arbeidet, uagtet han havde tusinde Vanskeligheder at kjæmpe imod. Søe-Etaten var paa den Tid i saa yderst slet en Forfatning, at kun syv Linieskibe og to Fregatter fandtes brugbare; Magazinerne vare blottede for Alt; intet beqvemt Sted havde man til at gjemme Tougværket og Alt hvad der hører til Krigsskibes Udredning; alle Bolværker, Kraner, Bankestokker og Dykdalber vare forraadnede og forfaldne; Havnen var saa slet, at man, for at udruste Krigskibene, maatte bringe dem uden *) Dette vigtige Værk kostede Regjeringen, 230000 Rdlr. for Grunden, en Fjerdingvei fra Citadellet, førend de kunde forsynes med deres Skyts og Proviant; thi paa de Steder, hvor de skulde gaae igjennem, var ikke uden 15 til 16 Fod Vand; i Bestyrelsen herskede Uorden, som var Hovedaarsagen til Flaadens Ødelæggelse, og aabnede Døren for Underslæd og Svig. J den militaire Commando savnedes Orden og Disciplin. Vore egne Reder og Farvande vare os ubekjendte af Mangel paa nøiagtige Kort og gode Styrmænd, de for Soofficierer saa nødvendige Videnskaber tilsidesattes og foragtedes; Scadetternes Opdragelse og aarlige Ovelses-Reiser forsømtes. Danneskjold vidste at bøde paa alle disse store Mangler ved sine ualmindelige Jndsigter og udmærkede Embedsiver. Da han, som et Offer for Mægtiges Cabaler, fik sin Afsked, efter tolv Aars utrættelig Tjeneste, fandtes istedet for 7 Linieskibe og 2 Fregatter, 30 Linieskibe og 16 Fregatter, 13 Bombardeergallioter og alle de Chalouper og flade Fartøier, der ere fornødne til et saadant Antal Skibe, og tilforn aldeles savnedes. Han havde ladet opbygge tre store ny Magaziner, fyldte med Udrednings-Forraad for tre Feldttoge, to andre Magaziner og Huse til at arbeide i under Tag, endnu to Andre, som siden brugtes til Arsenal, paa Øerne i Havnen, hvor Krigsfornødenhederne for hele Flaaden fandtes sæt ved Udrustningsstedet, alt det øvrige var blevet enten indrettet af ny eller istandsat. Jstedet for Flaaden for var indsluttet i en Quarree, hvorfra der kun var to Udløb, og hvor den følgelig var udsat for at blive opbrændt, laae den nu i en lige Linie, og indsluttedes kun af Flydebroer, saaledes at ethvert Skib kunde have sit Udløb. Flaaden var forsvaret af adskillige stærke Batterier; Havnen var saaledes standsat og gjort dybere, at Linieskibene, forsynede med deres hele Rustning og Forraad, kunde ligge i Orden der, hvor tilforn Fregatter ikke kunde finde Vand nok for sig; Reden og Løbet, som føre dertil, bleve gjorte 16 til 24 Fod dybe, og allerede i Aaret 1743 lagde den hele Flaade, under Grevens Anførsel, uden mindste Vanskelighed, ud paa Reden. (Fortsættes)